วันที่ 2 ธ.ค. 2551 ศาลรัฐธรรมนูญมีคำสั่งเพิกถอนสิทธิการเมืองคณะกรรมการบริหารพรรคจากกรณีทุจริตเลือกตั้งกับนายกรัฐมนตรีคนใด ระหว่าง นายสมชาย วงศ์สวัสดิ์ หรือ พล.อ. ประยุทธ์ จันทร์โอชา
นายสมชาย วงศ์สวัสดิ์ เพราะเมื่อวันที่ 2 ธ.ค. 2551 ศาลรัฐธรรมนูญให้นายกรัฐมนตรีคนที่ 26 นายสมชาย วงศ์สวัสดิ์ พ้นจากอำนาจ ด้วยคำวินิจฉัยให้ยุบพรรคพลังประชาชน พร้อมเพิกถอนสิทธิการเมืองคณะกรรมการบริหารพรรค (กก.บห.) จากกรณี กก.บห. ทุจริตเลือกตั้ง ซึ่งนำไปสู่การพลิกขั้วการเมือง

ส่วน พล.อ. ประยุทธ์ จันทร์โอชา ถูกสอบสวนในกรณีที่ยังพักอาศัยในบ้านพักของข้าราชการทหาร ทั้งที่เกษียณอายุมาแล้ว 6 ปี หรือที่รู้จักในชื่อ "คดีพักบ้านหลวง"

วันที่ 25-27 ก.พ. 2563 ในระหว่างเปิดศึกซักฟอกรัฐบาล นายประเสริฐ จันทรรวงทอง ได้เปิดประเด็นกล่าวหา พล.อ. ประยุทธ์ ว่าจงใจไม่ปฏิบัติตามรัฐธรรมนูญ มาตรา 184 ว่าด้วยการขัดกันของผลประโยชน์ เนื่องจากยัง "พักในบ้านพักทหารโดยไม่จ่ายค่าเช่า ค่าน้ำ ค่าไฟ ทั้งที่เกษียณอายุราชการจากตำแหน่งผู้บัญชาการทหารบก (ผบ.ทบ.) ไปตั้งแต่ 1 ต.ค. 2557" ถือเป็นการรับประโยชน์จากหน่วยงานของรัฐ และไม่ปฏิบัติตามมาตรฐานจริยธรรมอันเป็นอุดมการณ์ในลักษณะที่ร้ายแรง อีกทั้งพระราชบัญญัติ (พ.ร.บ.) ประกอบรัฐธรรมนูญว่าด้วยการป้องกันและปราบปรามการทุจริตแห่งชาติ (ป.ป.ช.) ก็ห้ามไม่ให้เจ้าหน้าที่ของรัฐรับทรัพย์สินหรือประโยชน์อื่นใดเกิน 3,000 บาท โดยมีนายวันมูหะมัดนอร์ มร่วมอภิปรายสนับสนุนว่า พล.อ. ประยุทธ์ ไม่สามารถอยู่บ้านหลวงต่อโดยอ้างเหตุความปลอดภัยได้

วันที่ 9 มี.ค. 2563 นายสมพงษ์ อมรวิวัฒน์ พร้อม ส.ส.ฝ่ายค้านในขณะนั้น รวม 56 คน ได้เข้าชื่อกันยื่นคำร้องผ่านประธานสภา เพื่อขอให้ส่งเรื่องให้ศาลรัฐธรรมนูญวินิจฉัยตามรัฐธรรมนูญ มาตรา 170 วรรคสาม ประกอบมาตรา 82 ว่า ความเป็นรัฐมนตรีของ พล.อ. ประยุทธ์ สิ้นสุดลงเฉพาะตัวตามรัฐธรรมนูญ มาตรา 170 วรรคหนึ่ง (4) ประกอบมาตรา 160 (5) และมาตรา 170 วรรคหนึ่ง (5) ประกอบมาตรา 186 วรรคหนึ่ง และมาตรา 184 วรรคหนึ่ง (3) หรือไม่ จากกรณีพักอาศัยในบ้านหลวง

วันที่ 10 มี.ค. 2563 นายชวน หลีกภัย เปิดเผยว่าได้ส่งเรื่องไปให้ศาลรัฐธรรมนูญพิจารณาวินิจฉัยแล้ว

วันที่ 11 มิ.ย. 2563 ศาลรัฐธรรมนูญทำหนังสือแจ้งคู่ความว่ามีคำสั่งรับคำร้องไว้พิจารณาวินิจฉัย และให้ผู้ถูกร้องยื่นคำชี้แจงแก้ข้อกล่าวหาต่อศาล ต่อมา กองทัพบก (ทบ.) ได้ส่งเอกสารคำชี้แจงแก้ข้อกล่าวให้ พล.อ. ประยุทธ์ ไปยังศาลรัฐธรรมนูญอย่างน้อย 2 ครั้งตามการรายงานของเว็บไซด์ไทยพีบีเอส, ไทยโพสต์ และผู้จัดการ เอกสารดังกล่าวลงนามโดย "ผบ.ทบ. 2 ยุค" ทั้ง พล.อ. อภิรัชต์ คงสมพงษ์ และสำทับอีกครั้งโดย พล.อ. ณรงค์พันธ์ จิตต์แก้วแท้

วันที่ 4 พ.ย. 2564 ศาลรัฐธรรมนูญเผยแพร่เอกสารข่าวระบุว่า ศาลได้ประชุมปรึกษากันแล้วเห็นว่า "คดีมีข้อเท็จจริงเพียงพอที่จะพิจารณาวินิจฉัยได้ จึงยุติการไต่สวน" และกำหนดนัดแถลงด้วยวาจา ปรึกษาหารือ และลงมติ และอ่านคำวินิจฉัยให้คู่กรณีฟังในวันที่ 2 ธ.ค. 2563 เวลา 15.00 น.
กฎหมายรัฐธรรมนูญ